
Zápis o prípravných trhových konzultáciách
podľa § 25 zákona č. 343/2015 Z. z. o verejnom obstarávaní a o zmene a doplnení niektorých zákonov
 v znení neskorších predpisov (ďalej len „ZVO“)

Verejný obstarávateľ: 		Technické siete Bratislava, a.s.
[bookmark: _Hlk53400560]Predmet PTK: 			Dodávka zemného plynu
Link:				https://josephine.proebiz.com/sk/tender/43793/summary 

Účelom predbežných trhových konzultácií (ďalej len „PTK“) bolo informovanie trhu o pripravovanom obstarávaní a predovšetkým overenie reálnosti, objektívnosti a primeranosti požiadaviek na plnenie predmetu zákazky u relevantných a skúsených hospodárskych subjektov tak, aby následné verejné obstarávanie podporovalo otvorenú hospodársku súťaž. Súčasne mal verejný obstarávateľ v úmysle konzultovať určité otázky týkajúce sa podmienok súťaže (spôsob stanovenia ceny, obchodné podmienky plnenia zákazky a pod.).
Verejný obstarávateľ preto zverejnil informáciu o PTK v Úradnom vestníku EÚ, Vestníku verejného obstarávania a zároveň adresne oslovil záujemcov zaradených v 2. kategórii DNS na predmet „Dodávka elektrickej energie a zemného plynu“.
PTK sa realizovali prostredníctvom vyplnenia dotazníka, ktorý bol zverejnený TU. Následne verejný obstarávateľ pristúpil k osobnej konzultácií s dodávateľom, ktorého odpovede na otázky z dotazníka považoval za potrebné doplniť a objasniť. 
Na základe vyjadrení účastníkov PTK 
boli zistené nasledovné skutočnosti:
Odporúčaná dĺžka trvania kontraktu
1. V otázke na dĺžku kontraktu na dodávku zemného plynu sa účastníci zhodli na tom, že odporúčajú dlhodobejšie kontrakty na min. 12 mesiacov, ktoré umožňujú obom zmluvným stranám lepšie plánovať. 
Záver: verejný obstarávateľ bude zadávať zákazku od 1.10.2023 do konca roka 2026.
Spôsob nákupu a stanovenia jednotkovej ceny počas trvania kontraktu
2. K spôsobu nákupu účastníci uviedli, že v zásade odporúčajú jeden z dvoch spôsobov, resp. ich kombináciu. Prvým spôsobom je nákup na indexovú cenu (pri mesačnom aritmetickom priemere cien), ktorý kopíruje vývoj ceny mesačného produktu čo znamená menšiu volatilitu fakturovanej ceny za dodávku ako pri ocenení dennou cenou. Druhou možnosťou je ocenenie fixnou cenou a postupný nákup samostatných tranží produktov Cal alebo Quarter. Predmetom súťaže je koeficient X pripočítaný k cene produktu v deň nákupu. 
Záver: verejný obstarávateľ sa prikláňa k možnosti využitia spôsobu nákupu na fixnú cenu. Rád by si pritom zachoval aj zmluvnú možnosť voľby produktu cal alebo quarter, pričom koeficient (cena aditívu uchádzača), ktorý bude predstavovať kritérium na vyhodnotenie ponúk, bude pri oboch formách nákupu rovnaká. 
Obsah a rozsah súťažných podkladov
3. Účastníci uviedli, že verejným obstarávateľom poskytnuté podklady považujú za dostačujúce. Jeden z účastníkov odporučil aj použitie elektronickej aukcie. 
Záver: verejný obstarávateľ na základe odporúčania účastníka a aj na základe skúseností z predchádzajúcich zákaziek považuje za vhodné použitie elektronickej aukcie. 
Zmluvné podmienky
4. Účastníci odporučili upraviť podmienky týkajúce sa splatnosti faktúr a zálohových platieb. Splatnosť faktúr bola odporučená na 14 dní od odoslania faktúry, resp. max. 21 dní; poskytnúť preddavok vo výške 80% predpokladanej spotreby pri strednoodbere a 100% pri maloodbere; určiť tolerančné pásmo odberu v rozsahu 90-110%; zakotviť povinnosť uzatvoriť čiastkové zmluvy pre všetky subjekty zahrnuté do verejného obstarávania a vyhodnotenie nedodržania dohodnutej tolerancie odberu. V prípade odberu plynu mimo tolerančné pásmo jeden z účastníkov navrhol aj výpočet ceny za takýto odber, a to podľa vzorca:

Kde:
ZC – maximálne zvýšenie ceny za skutočne odobraté množstvo energie v plyne v príslušnom Vyhodnocovacom období v EUR/kWh
K – koeficient pre potreby použitia sadzby za odobratý plyn SOPOmin pri výpočte ZC a pri výpočte platby P podľa tohto bodu
X – skutočne odobraté množstvo energie v plyne za príslušné Vyhodnocovacie obdobie za všetky OM v kWh, pričom minimálna hodnota X je 1
SOPOmin – najnižšia sadzba za odobratý plyn SOPO 
(i) spomedzi všetkých SOPO dohodnutých pre jednotlivé OM platných pre posledný mesiac príslušného Vyhodnocovacieho obdobia, resp.
(ii) v prípade ukončenia zmluvy pred uplynutím Vyhodnocovacieho obdobia, spomedzi všetkých SOPO platných bezprostredne pred ukončením tejto zmluvy
Y – hodnota zmluvne dohodnutého množstva v kWh pre potreby výpočtu ZC a platby P
Záver: verejný obstarávateľ považuje navrhované tolerančné pásmo odberu zemného plynu, ako aj výšku zálohových platieb za prijateľné. Zároveň však preferuje uzavretie splátkového kalendára, ktorý bude stanovovať ku ktorému dňu budú platby realizované. Splatnosť faktúr do 14 dní odo dňa ich vystavenia nepovažuje verejný obstarávateľ vzhľadom na pravidlá obehu účtovných dokladov v podmienkach magistrátu Hlavného mesta SR Bratislava za realizovateľnú, preto bude požadovať min. 21 dňovú splatnosť faktúr. Vyššie uvedený spôsob výpočtu ceny za zemný plyn mimo tolerančného pásma +/- 10% bude verejný obstarávateľ aplikovať do zákazky, avšak nebráni sa ani inému výpočtu takejto ceny, pokiaľ nebude predstavovať neprimerane vysoké náklady naň. Výsledkom verejného obstarávania budú samostatné zmluvy o združenej dodávke zemného plynu, ktoré budú povinné uzatvoriť všetky subjekty identifikované v danej zákazke.
Lehota viazanosti ponúk
5. Vo vzťahu k otázke na maximálne možnú lehotu viazanosti ponúk bolo uvedené, že ponuka na fixnú cenu má platnosť jeden deň a ponuka na indexovú cenu má platnosť 1 týždeň a viac. Ďalší z účastníkov uviedol, že lehota viazanosti ponúk preňho nie je limitujúcim faktorom. Ako podstatnejší uviedol účastník reakčný čas pri odsúhlasení ceny plynu počas trvania zmluvy, a to max. do 15 min., pričom informáciu o tom, ktorý deň dôjde k tomuto dopytu požadujú poskytnúť min. 1 deň vopred.
Záver: verejný obstarávateľ sa prikláňa k možnosti stanovenia lehoty viazanosti ponúk v trvaní 1 dňa, avšak pod podmienkou, že ponuka uchádzača, ktorý sa umiestni na 1. mieste v poradí nebude vyžadovať vysvetlenie podľa § 53 zákona o verejnom obstarávaní. V danom prípade sa verejný obstarávateľ zaviaže oznámiť výsledok vyhodnotenia ponúk v daný deň.
Zmena počtu odberných miest
6. Účastníci uviedli, že určenie ceny pre nové odberné miesta musí byť predmetom dohody zmluvných strán. Čerpanie pôvodne dohodnutého zmluvného množstva v dohodnutej tolerancii, obomi smermi, môže byť spôsobené spotrebou plynu v závislosti od vonkajšej teploty, ale aj pridávaním alebo odoberaním odberných miest, pričom stále platí pôvodne dohodnutý objemový záväzok v rámci pravidla take or pay.
Záver: verejný obstarávateľ zváži úpravu takejto situácie prostredníctvom dohody zmluvných strán.
[bookmark: _Hlk135039703]

Tolerančné pásmo odberu
7. Účastníci majú za to, že z pohľadu plánovania zabezpečenia dodávky plynu je dôležité dodržanie zmluvného množstva. Tolerančné pásmo v rozsahu +/- 10% zmluvného odberu považujú účastníci za primerané. Na otázku verejného obstarávateľa, či je možné toto tolerančné pásmo počítať z dopytovaných množstiev na dané obdobie oslovený účastník uviedol, že toto je možné počítať len z predpokladaných množstiev uvedených v zmluvách.
Záver: verejný obstarávateľ stanoví tolerančné pásmo v rozsahu +/- 10% zmluvného odberu zemného plynu. 

v Bratislave dňa   26.7.2023


Zapísala:						........................................................
Zuzana Jamnická

